# data[].attributes.body
Tiistaina 13.10 Kalannin koulussa vietettiin liikenneturvallisuuspäivää.
Vanhempainyhdistys Männä järjesti kahden rekan ja ammattikuljettajien vierailun Kalannin kouluun. Aamupäivällä alakoululaiset pääsivät ihailemaan komeita ajoneuvoja, mutta samalla myös havainnoimaan mitä kuljettaja ratista voi oikeasti nähdä ja mitä ei näe. Peilin taakse piiloutui kokonainen luokka oppilaita!
Yläkoulussa panostettiin etenkin mopojen ja mopoautojen näkyvyyteen. Ison rekan peilin taakse jää paljon "näkymättömiin" ja kuolleessa kulmassa mahtuu olemaan isompikin auto - moposta tai mopoautosta puhumattakaan. Oppilaat näkivät konkreettisesti vaaratilanteet, joita voivat tietämättään aiheuttaa.
Jokainen oppilas sai oman turvallisuutensa parantamiseksi heijastimen.

# data[].attributes.body
Säbän ja teemapäivän turvin siirryttiin yläkoulussa syyslomalle
Kalannin koulussa pelattiin koulun sisäinen salibandyturnaus 21.10.2015. Halukkaat oppilaat jokaisesta luokasta muodostivat oman joukkueensa ja taistelivat tällä joukkueella muiden luokkien joukkueita vastaan. Voittajajoukkueena palkittiin kylmägeelein, herkuin ja tripein 8A –luokka. Turnaus päätettiin voittajajoukkueen ja henkilökunnan väliseen otteluun, jota kaikki oppilaat pääsivät seuraamaan. Lisäksi turnauksen hengenluojana palkittiin säbäpalloin mahtavissa eläinpuvuissaan pelannut 9A –luokka.
Lahjoituksista suuri kiitos Kalannin Apteekille ja Siwalle sekä Uudenkaupungin Kesportille!
Säbäturnauksen rinnalla koulussa osallistuttiin erilaisiin halloween aiheisiin teemapisteisiin. Yhdellä pisteellä oppilaat pääsivät askartelemaan erilaisia origameja ja naamioita. Toisella pisteellä nikkaroitiin säilyketölkeistä kynttilälyhtyjä ja pureuduttiin mm. visaisiin pulmiin. Kolmannella pisteellä tutustuttiin halloweenin historiaan ja sanastoon. Kaikkien viimeinen tunti kului lautapelien merkeissä oppilaskunnan soittaman musiikin tahdittamana. Toivottavasti kaikilla oli mukava päivä ja syysloma!